**Likumprojekta „Grozījumi likumā “Par izložu un azartspēļu nodevu un nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 18.augusta sēdes Nr.41 5.§ “Informatīvais ziņojums “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.-2019.gadam”” 8.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība “Latvijas Loto” (turpmāk – VAS “Latvijas Loto”) organizē valsts mēroga izlozes Latvijas teritorijā. Atbilstoši Azartspēļu un izložu likuma 63.panta pirmajai daļai, VAS “Latvijas Loto” ir vienīgā valsts kapitālsabiedrībā, kura drīkst organizēt valsts mēroga izlozes (arī momentloterijas) Latvijas teritorijā. VAS “Latvijas Loto” vēlas paplašināt savu piedāvāto izložu un mometloteriju sortimentu, organizējot jaunas interaktīvas izlozes un izlozes (arī momentloterijas) ar augstu laimestu fondu, kas pārsniedz 60 procentus no izlozes (arī momentloterijas) realizācijas ieņēmumiem (ieņēmumi no biļešu realizācijas). Organizējot iepriekš minētās izlozes (arī momentloterijas), VAS “Latvijas Loto” varētu piedāvāt jaunus un mūsdienīgus produktus izložu un mometloteriju jomā, tādejādi radot alternatīvu nelegālo izložu piedāvājumam un samazinot pieprasījumu pēc nelegālajām izlozēm.Lai VAS “Latvijas Loto” varētu organizēt jaunas interaktīvās izlozes un izlozes (arī momentloterijas) ar augstu laimestu fondu, kas pārsniedz 60 procentus no izlozes (arī momentloterijas) realizācijas ieņēmumiem (ieņēmumi no biļešu realizācijas), nepieciešams ieviest jaunu izložu nodevas objektu “valsts mēroga interaktīvās izlozes” un izložu nodokļa objektu “interaktīvās izlozes”, kā arī ieviest izložu nodokļa sasaisti ar laimestu fondu. Šobrīd Likuma “Par izložu un azartspēļu nodevu un nodokli” 7.pants nosaka, ka izložu nodokļa likme izlozēm un momentloterijām ir 10 procenti no ieņēmumiem no biļešu realizācijas. Saskaņā ar Azartspēļu un izložu likuma 73.panta otro daļu izložu organizētājs nodrošina, ka laimestu kopsumma visu veidu izlozēm nav mazāka par 45 procentiem no biļešu realizācijas kopsummas.Likumprojekts “Grozījumi likumā “Par izložu un azartspēļu nodevu un nodokli”” paredz:* ieviest jaunu izložu nodevas objektu – valsts mēroga interaktīvās izlozes;
* ieviest jaunu izložu nodokļa objektu “interaktīvās izlozes” un noteikt izložu nodokļa likmi 10 procentu apmērā no neto ieņēmumiem, kas ir ieņēmumi no biļešu realizācijas, no kuriem atskaitīti izmaksātie laimesti;
* sadalīt izložu nodokļa bāzi neinteraktīvajām izlozēm, ņemot vērā izlozes (arī mometloterijas) noteikumos noteikto laimestu fondu. Ja izlozes (arī momentloterijas) noteikumos noteiktais laimestu fonds ir līdz 60 procentiem no ieņēmumiem no biļešu realizācijas, tad izložu nodokļa bāze ir ieņēmumi no biļešu realizācijas. Ja izlozes (arī momentloterijas) noteikumos noteiktais laimestu fonds pārsniedz 60 procentus no ieņēmumiem no biļešu realizācijas, tad izložu nodokļa bāze ir ieņēmumi no biļešu realizācijas, no kuriem atskaitīti izmaksai aprēķinātie laimesti. Izložu nodokļa likme tiek saglabāta 10 procentu apmērā abiem gadījumiem – ar laimestu fondu līdz 60 procentiem un ar laimestu fondu, kas pārsniedz 60 procentus.

Jauni izložu nodevas un nodokļa objekti, kā arī izložu nodokļa bāzes izmaiņas ļaus VAS “Latvijas Loto” piedāvāt jaunus produktus izložu jomā, kā rezultātā samazināsies pieprasījums pēc nelegālajām izlozēm, kā arī palielināsies ieņēmumi valsts budžetā (izložu nodevas un nodokļa veidā). |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VAS “Latvijas Loto”, kas organizē valsts mēroga izlozes (arī mometloterijas) Latvijas teritorijā.Izložu (arī mometloteriju) spēlētāji. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs izložu nozarē un VAS “Latvijas Loto” paliks nemainīgs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | **+59 345** | **+198 255** | **+267 389** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | +59 345 | +198 255 | +267 389 |
| 1.1.1. izložu nodoklis | 2 400 000  |  | +58 345  | +107 345  | +114 345  |
| 1.1.2. izložu un azartspēļu valsts nodeva | 2 692 150  |  | + 1 000  | +24 230  | +24 230  |
| 1.1.3. ieņēmumi no dividendēm (ieņēmumi no valsts (pašvaldību kapitāla izmantošanas) | 157 549 627  |  | 0 | +66 680  | +128 814  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +59 345 | +198 255 | +267 389 |
| 3.1. valsts pamatbudžets | 0 | 0 | +59 345 | +198 255 | +267 389 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieviešot Likumprojektu, VAS “Latvijas Loto” līdzšinējais izložu skaits un izložu ieņēmumu un laimestu fondu plānotais apmērs paliks pašreizējā apmērā, saglabājot izložu nodokļa un nodevu ieņēmumus plānotajā apmērā. Pēc Likumprojekta pieņemšanas VAS “Latvijas Loto” plāno uzsākt jaunu, modernu izložu organizēšanu, kas paredz, ka tiks organizētas gan izlozes ar augstu laimestu fondu, kur laimestu fonds veidos vairāk nekā 60 procentus no iemaksātās dalības maksas, gan interaktīvās izlozes. Izložu nodoklis un nodeva2017. gadā VAS “Latvijas Loto” papildus plāno organizēt 1 momentloteriju (3 gadu garumā līdz 2019. gadam, turpmāk citu momentloteriju) un ar 2018. gadu plāno organizēt 1 valsts mēroga izlozi un 1 interaktīvo izlozi.VAS “Latvijas Loto” plāno, ka, uzsākot jauno izložu (arī mometloteriju) organizēšanu, 2017. gadā rastos papildu ieņēmumi no izlozēm ar laimestu fondu virs 60 procentiem 1 667 000 *euro*, 2018. gadā rastos papildu ieņēmumi no interaktīvajām izlozēm un izlozēm ar laimestu fondu virs 60 procentiem 3 067 000 *euro* un 2019. gadā rastos papildu ieņēmumi no interaktīvajām izlozēm un izlozēm ar laimestu fondu virs 60 procentiem 3 267 000 *euro* apmērā. VAS “Latvijas Loto” plānotās laimestu izmaksas būs 65 procentu apmērā no izložu ieņēmumiem.

|  |  |  |  |
| --- | --- | --- | --- |
|  | 2017 | 2018 | 2019 |
| Plānotais neto apgrozījums (*euro*), t.sk.,  | 1 667 000 | 3 067 000 | 3 267 000 |
| *Starptautiskās sporta izlozes / interaktīvās izlozes* |  | *1 400 000* | *1 600 000* |
| *Izlozes ar laimestu fondu virs 60% (no 2017. līdz 2019. gadam Simtgades loterija, turpmāk cita momentloterija)*  | *1 667 000* | *1 667 000* | *1 667 000* |

*Fiskālā ietekme ieņēmumiem no izložu nodokļa*2017. gads(1 667 000 *euro* (papildus ieņēmumi) - (1 667 000 *euro* \* 65%) (izmaksāto laimestu kopsumma)) \*10% (nodokļa likme) = 58 345 *euro* 2018. gads(3 067 000 *euro* (papildus ieņēmumi) - (3 067 000 *euro* \* 65%) (izmaksāto laimestu kopsumma)) \*10% (nodokļa likme) = 107 345 *euro* 2019. gads(3 267 000 *euro* (papildus ieņēmumi) - (3 267 000 *euro* \* 65%) (izmaksāto laimestu kopsumma)) \*10% (nodokļa likme) = 114 345 *euro* *Fiskālā ietekme ieņēmumiem no izložu un azartspēļu nodevas*2017. gads1 \* 1 000 *euro* (nodeva par valsts mēroga momentloteriju) = 1 000 *euro* 2018. un 2019.gads1\*14 230  *euro* (nodeva par valsts mēroga izlozēm) + 1\*10 000 (nodeva par valsts mēroga interaktīvajām izlozēm internetā) = 24 230 *euro* Maksājumi par valsts kapitāla izmantošanuPalielinoties VAS ”Latvijas Loto” apgrozījumam, pieaugs arī peļņa, līdz ar to VAS ”Latvijas Loto” prognozē, ka palielināsies maksājums par valsts kapitāla izmantošanu 2018. gadā par 66 680 *euro* un 2019. gadā par 128 814 *euro* (saskaņā ar Finanšu ministrijas sagatavoto priekšlikumu tiek paredzēts, ka dividendēs izmaksājamā peļņas daļa 2018. gadā (par 2017. gada pārskata gadu) būs 80%, 2019. gadā (par 2018. gada pārskata gadu) būs 70% no tīrās peļņas).**Fiskālā ietekme kopā, *euro***

|  |  |  |  |
| --- | --- | --- | --- |
|  | 2017 | 2018 | 2019 |
| **Fiskālā ietekme kopā, t.sk.,** | **59 345** | **198 255** | **267 389** |
| Izložu nodoklis | 58 345 | 107 345 | 114 345 |
| Izložu un azartspēļu valsts nodeva | 1 000 | 24 230 | 24 230 |
| Maksājumi par valsts kapitāla izmantošanu |  | 66 680 | 128 814 |

Pamatojoties uz Ministru kabineta 2016. gada 18. augusta sēdē atbalstīto informatīvo ziņojumu "Par priekšlikumiem valsts budžeta ieņēmumiem un izdevumiem 2017. gadam un ietvaram 2017.–2019. gadam" (protokollēmums Nr.41 5.§), fiskālā ietekme ir iekļauta nodokļu un nenodokļu ieņēmumu prognozēs. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar Likumprojekta izstrādi tiks veikti grozījumi Azartspēļu un izložu likumā, lai pilnveidotu tiesisko regulējumu interaktīvajām izlozēm. |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Likumprojekts publicēts Finanšu ministrijas mājaslapā “Sabiedrības līdzdalība”. |
| 2. | Sabiedrības līdzdalība projekta izstrādē | Likumprojekts tiks nosūtīts saskaņošanai Latvijas Darba devēju konfederācijai un VAS “Latvijas Loto” |
| 3. | Sabiedrības līdzdalības rezultāti | Tiks vērtēti Latvijas Darba devēju konfederācijas un VAS “Latvijas Loto” priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministres vietā

Ministru prezidents M.Kučinskis

07.09.2016 15:47

1595

Finanšu ministrijas

Tiešo nodokļu departamenta

Uzņēmumu nodokļu un

starptautisko nodokļu jautājumu

nodaļas vecākā referente

L.Leite 67095672

Liga.Leite@fm.gov.lv